Lielākoties ģeneratori kalpo aptuveni septiņus gadus vai 150-200 tūkstošus kilometru, taču ir virkne faktoru, kas to darbības mūžu var būtiski ietekmēt, piemēram:
● ģeneratora kvalitāte – oriģinālie ģeneratori mēdz maksāt vairāk nekā analogie, taču arī to kvalitāte lielākoties ir labāka, kas rezultējas ilgākā darbībā;
● automašīnas kopējais stāvoklis – ja automašīnai ir kādas problēmas ar, piemēram, dzinēju, tās var ietekmēt arī ģeneratoru. Viens no piemēriem – motoreļļas nonākšana ģeneratorā;
● patērētās elektroenerģijas daudzums, braucot ar auto – ja braukšanas laikā esi iecienījis darbināt iespaidīgu audio sistēmu un vēl dažādos veidos izmantot daudz elektrības, ģeneratoram jāstrādā intensīvāk, un tas ātrāk nolietosies.
Ja šķiet, ka ģenerators savu laiku ir nokalpojis, ar tā nomaiņu labāk nekavēties, un šo darbu vislabāk uzticēt autoservisa darbiniekiem, kuri zinās visas nianses, kas obligāti jāievēro ģeneratora maiņas laikā. Bojāti vai automašīnai neatbilstoši ģeneratori var radīt ne tikai neērtības, bet arī rezultēties akumulatoru bojājumos.